Dette er en artikel om udskiftning af motorolie i en havetraktor. For at din Husqvarna-havetraktor kan fungere optimalt, skal du sørge for at skifte motorolie hvert år. Det bedste ville være før sæsonens start. Sådan kontrolleres motoroliestanden i en havetraktor Parkér produktet på en plan overflade, og stop motoren. Åbn motordækslet. Løsn oliepinden, og træk den ud. Tør olien af oliepinden. Sæt oliepinden i igen, og spænd den. Løsn og træk oliepinden ud igen, og aflæs oliestanden. Oliestanden skal stå imellem markeringerne på oliepinden. Hvis oliestanden er nær markeringen ADD , skal der påfyldes olie til markeringen FULL . Påfyld olien gennem det hul, som oliepinden sidder i. Påfyld olien langsomt. Skru oliepinden i, og stram den korrekt, før du starter motoren. Start motoren, og lad den køre i tomgang i omkring 30 sekunder. Stop motoren. Vent 30 sekunder, og kontrollér så oliestanden igen. BEMÆRK: Sørg for at bruge den anbefalede motorolie til din specifikke havetraktor. Du kan tjekke hvilken i brugervejledningen. Bland ikke to forskellige typer olie. Sådan udskiftes motorolien i en havetraktor Hvis motoren er kold, skal du starte motoren 1-2 minutter før aftapning af motorolien. Dette gør motorolien varm og lettere at aftappe. ADVARSEL: Lad ikke motoren køre i mere end 1-2 minutter, før du aftapper motorolien. Motorolien bliver meget varm og kan forårsage forbrændinger. Lad motoren køle af, før du aftapper motorolien. ADVARSEL: Hvis du spilder motorolie på huden, kan den fjernes med vand og sæbe. Sæt beholderen under olieaftapningsproppen. Åbn plasthætten på enden af aftapningsproppen. Fastgør en plastikslange for enden af olieaftapningsproppen for at forebygge spild. Drej olieproppen mod uret, og træk ud for at åbne den. Fjern oliepinden. Lad olien løbe ned i beholderen. Montér olieaftapningsproppen. Skub olieaftapningsproppen ind, og drej den med uret for at lukke den. Fjern plastslangen, og sæt hætten på olieaftapningsproppen. Drej oliefilteret mod uret for at afmontere det. Smør gummipakningen på det nye oliefilter med ny olie. Monter oliefilteret ved at dreje det med uret med hånden, indtil gummipakningen er på plads, og spænd derefter en halv omgang mere. Påfyld olie langsomt gennem hullet til oliepinden. Brug en olie med viskositet, der er i overensstemmelse med temperaturområderne på billedet. ADVARSEL: Bland ikke forskellige typer olie. Start motoren, og lad den køre i tomgang i 3 minutter. Stop motoren og sørg for, at der ikke er utætheder. Påfyld olien for at kompensere for den olie, der opfanges af det nye oliefilter.